ananddey/assamese-wiki-corpus huggingface dataset:
ৱিকিতথ্য

ৱিকিতথ্য ৱিকিমিডিয়া ফাউণ্ডেচনৰ অধীনৰ ৱিকি পদ্ধতিৰে সম্পাদিত এক জ্ঞান ভিত্তি। ইয়াৰ লক্ষ্য ৱিকিপিডিয়া আদি ৱিকিমিডিয়া ফাউণ্ডেচনৰ প্ৰকল্পই ব্যৱহাৰ কৰিবলৈ একে তথ্য উৎস প্ৰদান কৰা, য'ত জন্মদিন আদিৰ তথ্য থাকে। ৱিকিতথ্যৰ কাম ৱিকিমিডিয়া কমন্সে সকলো ৱিকিমিডিয়া প্ৰকল্পৰ বাবে মিডিয়া ফাইল প্ৰদান কৰাৰ দৰেই। ৱিকিতথ্যক চলোৱা হয় ৱিকিবে'চ নামৰ এক চফ্টৱেৰৰ জৰিয়তে।

ধাৰণা

]]. Values include links to other items and to Wikimedia Commons.

ৱিকিতথ্য এক নথি দিকদৰ্শিত তথ্য ভিত্তি, যি বস্তু কেন্দ্ৰিক। প্ৰতিটো বস্তুৱে এক বিষয়ক প্ৰতিনিধিত্ব কৰে (যেনে ৱিকিপিডিয়া চলাবলৈ এক প্ৰশাসনিক পৃষ্ঠা) আৰু এক অনন্য সংখ্যাৰে পৰিচিত, Q অনুসৰ্গৰ সৈতে-- উদাহৰণ স্বৰূপে "Politics" (ৰাজনীতি) বিষয়ৰ বস্তুটো হ'ল Q7163। ই কোনো বস্তুৱে কি বিষয় বুজাইছে তাক জানিবলৈ কোনো এক ভাষাৰ পক্ষ নোলোৱাকৈ অনুবাদ কৰাত সহায় কৰে।

বিবৃতি সৃষ্টি কৰি জ্ঞান যোগান ধৰা হয়। বিবৃতিবোৰ key-value বা চাবি-মূল্যৰ ৰূপত থাকে। অৰ্থাৎ প্ৰতিটো বিবৃতিৰ এক বিশেষত্ব (চাবি) আৰু চাবিৰ সৈতে সংযুক্ত এক মূল্য থাকে।

বিকাশ

প্ৰকল্পটো এলেন ইন্সটিটিউট অৱ আৰ্টিফিচিয়েল ইণ্টেলিজেঞ্চ, গৰ্ডন এণ্ড বিটি মুৰে ফাউণ্ডেচন আৰু গুগলৰ ১৩ লাখ ইউৰোৰ সঁহাৰিৰে আৰম্ভ কৰা হৈছিল।

প্ৰকল্পটো প্ৰাৰম্ভিক স্তৰত ৱিকিমিডিয়া ডেউৎস্লেণ্ডে চোৱা-চিতা কৰিছিল। কাম তিনিভাগত বিভক্ত হৈছিল--

ইণ্টাৰ্ৱিকি লিংক্স-- বা ৱিকিপিডিয়াৰ বিভিন্ন ভাষাৰ প্ৰবন্ধৰ সংযোগ কেন্দ্ৰীভূত কৰা
সকলো ৱিকিপিডিয়াৰ জ্ঞানবাকচ বা ইন্ফ'বক্সৰ তথ্য কেন্দ্ৰীভূত কৰা
তথ্যৰ ওপৰত আধাৰিত তালিকা ৱিকিতথ্যত সৃষ্টি আৰু উন্নীত কৰা

তথ্যসূত্ৰ

আৰু চাওক

ৱিকিপিডিয়া
ৱিকিউৎস
ৱিকিগ্ৰন্থ
ৱিকিমিডিয়া কমন্স

বাহ্যিক সংযোগ

Official website

meta:Wikidata – coordination page for the project at Meta-Wiki
Demo system – lets the user try out the current development status
Wikidata-l – Discussion list for the Wikidata project{citation needed|date=June 2014

শ্ৰেণী:ৱিকিমিডিয়া প্ৰকল্পসমূহ
মালদা সংগ্ৰহালয়

মালদা সংগ্ৰহালয় পশ্চিম বংগ পুৰাতত্ত্ব সঞ্চালকালয়ৰ অধীনস্থ এটা পুৰাতাত্ত্বিক সংগ্ৰহালয়। ১৯৩৭ চনত প্ৰতিষ্ঠা হোৱা এই সংগ্ৰহালয়টো ভাৰতৰ পশ্চিম বংগৰ মালদা জিলাৰ ইংলিছ বজাৰৰ শুভংকৰ বন্ধ পথত অৱস্থিত।

অৱলোকন

এই সংগ্ৰহালয়টো প্ৰথম অৱস্থাত জিলাখনৰ ভিতৰত পোৱা ঐতিহাসিক সামগ্ৰীৰ সংগ্ৰহ হিচাপে আৰম্ভ কৰা হৈছিল আৰু মালদা জিলা পুথিভঁৰালৰ চৌহদৰ ভিতৰত স্থাপন কৰা হৈছিল। পিছলৈ ইয়াক নিজা এটা নতুন কাষৰীয়া অট্টালিকালৈ স্থানান্তৰ কৰা হয় আৰু ৰাজ্যিক পুৰাতত্ত্ব সঞ্চালকালয়ৰ অধীনত নিজাববীয়াকৈ সংগ্ৰহালয়ৰ মৰ্যাদা প্ৰদান কৰা হয়।

যদিও মালদা ব্ৰিটিছ ঔপনিৱেশিক শাসনৰ সময়তহে অস্তিত্বলৈ আহিছিল, তথাপিও সপ্তম শতিকাৰ পৰা ষোড়শ শতিকাৰ শেষলৈকে এই অঞ্চলটো বংগৰ ক্ষমতাৰ কেন্দ্ৰবিন্দু আছিল, যেতিয়া ওচৰৰ গৌৰ আৰু পাণ্ডুৱাই সমগ্ৰ বংগ অঞ্চলৰ ৰাজধানী চহৰ আছিল। শেহতীয়াকৈ পুনৰ্নবীকৰণ আৰু সংস্কাৰ সাধন কৰা এই সংগ্ৰহালয়টোৱে অঞ্চলটোৰ পুৰাতাত্ত্বিক, নৃতত্ত্ববিজ্ঞান আৰু ঐতিহাসিক ঐতিহ্য প্ৰদৰ্শন কৰে। সংগ্ৰহালয়টোত ভাস্কৰ্য্য, মূৰ্তি, শিলালিপি, টেৰাকোটা ফলক আৰু অন্যান্য সামগ্ৰীৰ কেইবাটাও সুন্দৰ নমুনা আছে, যিয়ে ১৫০০ বছৰতকৈও অধিক ইতিহাস আৰু ঐতিহ্যক প্ৰতিনিধিত্ব কৰে।

প্ৰসংগ

শ্ৰেণী:পশ্চিম বংগৰ সংগ্ৰহালয়
Category:ভাৰতভিত্তিক সাংস্কৃতিক সংগঠন
সীতা কুণ্ড

সীতা কুণ্ড হ’ল দেৱী সীতাৰ জন্মস্থানক পৱিত্ৰ জ্ঞান কৰা হিন্দুসকলৰ এক তীৰ্থস্থান৷ বিহাৰৰ সীতামড়ী জিলাৰ পুনৌৰা ধামৰ এক প্ৰাচীন হিন্দু মন্দিৰ হৈছে, জানকী মন্দিৰ। ই সীতামড়ী চহৰৰ পৰা ৫ কিলোমিটাৰ পশ্চিমে অৱস্থিত আৰু দৰ্শনাৰ্থীৰ আকৰ্ষণৰ কেন্দ্ৰবিন্দু।

পুনৌৰা ধাম জানকী মন্দিৰ ভাৰতৰ বিহাৰৰ সীতামড়ীত অৱস্থিত সীতা দেৱীৰ প্ৰতি উৎসৰ্গিত অন্যতম পৱিত্ৰ হিন্দু মন্দিৰ। প্ৰতি বছৰে লাখ লাখ তীৰ্থযাত্ৰী এই মন্দিৰলৈ যায় আৰু বেছিভাগেই উত্তৰ ভাৰতৰ এই পৱিত্ৰ স্থানসমূহলৈ যায়।

সীতামড়ীৰ পৰা প্ৰায় ৫ কিলোমিটাৰ পশ্চিমে পুনৌৰা ধাম। ইয়াত সন্ত পুণ্ড্ৰিকৰ আশ্ৰম আছিল।

মহাবীৰ মন্দিৰ ট্ৰাষ্টৰ "শ্ৰীমহাবীৰ স্থান ন্যাস সমিতি"য়ে সীতামড়ী জিলাৰ বাহিৰৰ পৰা মন্দিৰলৈ অহা তীৰ্থযাত্ৰীসকলৰ বাবে ২৭ জানুৱাৰী ২০১৯ তাৰিখৰ পৰা পুনৌৰা ধামত "সীতা ৰসোই" আৰম্ভ কৰে।

পুনৌৰা ধামৰ পৰা নেপালৰ হলেশ্বৰ স্থান, পন্থপাকাৰ আৰু জনকপুৰ মন্দিৰলৈ পুৱা মহাবীৰ মন্দিৰ ট্ৰাষ্টে দৈনিক বাছ সেৱা চলায়; ই সন্ধিয়া পুনৌৰা ধামলৈ উভতি আহে৷

গৰম পানীৰ উঁহ

সীতা কুণ্ড গৰম পানীৰ উঁহৰ বাবে জনাজাত। কিংবদন্তি অনুসৰি সীতাই, অগ্নি পৰীক্ষা দিব লগা হৈছিল৷ অগ্নিপৰীক্ষাত তেওঁৰ শৰীৰে জুই শোষণ কৰিছিল যদিও তেওঁৰ কোনো ক্ষতি হোৱা নাছিল। তাৰ পিছত তেওঁ অভ্যন্তৰৰ তাপ পানীৰ উঁহলৈ স্থানান্তৰিত কৰিলে। মাঘৰ প্ৰতিটো পূৰ্ণিমাৰ দিনা তীৰ্থযাত্ৰীসকলে উষ্ণ জলধাৰাসমূহ পৰিভ্ৰমণ কৰে। পাটনা, গুলজাৰবাগ, পাটলিপুত্ৰ আৰু পাটনা চহৰৰ ৰেলৱে ষ্টেচনত ইয়ালৈ যাবলৈ বাছ আৰু টেক্সি পোৱা যায়।

কাষৰীয়া জিলাখনৰ মুজাফ্ফৰপুৰ, দৰভংগা, মধুবনী আৰু পূৱ চম্পাৰাণৰ পৰাও এই ঠাইলৈ সহজে যাব পাৰি।

মুজাফ্ফৰপুৰ ৰেলৱে ষ্টেচন/ বাছ ষ্টেচন, দৰভংগা জংচন ৰেলৱে ষ্টেচন/ বাছ ষ্টেচন, মধুবনী ৰেলৱে ষ্টেচন/ বাছ ষ্টেচন আৰু মতিহাৰী ৰেলৱে ষ্টেচন/ বাছ ষ্টেচনৰ পৰা মন্দিৰটোৰ দূৰত্ব মাত্ৰ ৭০ –৮০ কিলোমিটাৰ।
​

চিত্ৰশালা

তথ্য সূত্ৰ

শ্ৰেণী:ধৰ্মীয় স্থান
শ্ৰেণী:নেপালৰ পৰ্যটনস্থলী
যোছেফ ষ্টালিন

যোছেফ ষ্টালিন (জৰ্জিয়ান: იოსებ სტალინი; জন্ম: ১৮ ডিচেম্বৰ ১৮৭৮ – মৃত্যু: ৫ মাৰ্চ ১৯৫৩) আছিল ছোভিয়েট ইউনিয়নৰ প্ৰধান নেতা আৰু কমিউনিষ্ট ৰাজনীতিবিদ। তেওঁ লেনিনৰ পাছত ছোভিয়েট ইউনিয়নৰ নেতা হৈ উঠি ১৯২০–৫০ দশকত ছোভিয়েট কৌশল আৰু নীতিসমূহৰ পৰিচালনা কৰিছিল।

শৈশৱ আৰু শিক্ষাজীৱন

তেওঁ গ'ৰি নামৰ জৰ্জিয়াৰ এখন সৰু গাঁৱত জন্ম গ্ৰহণ কৰিছিল। Ioseb Jughashvili আছিল তেওঁৰ জন্মনাম। কৈশোৰত তেওঁ প্ৰাৰম্ভিক ধৰ্মীয় বিদ্যালয়ত অধ্যয়ন কৰিছিল, কিন্তু তাতকৈ বেছি আকৃষ্ট হৈছিল বিপ্লৱী সাহিত্য আৰু মাৰ্ক্সবাদত।

ৰাজনৈতিক উত্থান

তেওঁ ৰাছিয়ান সমাজ-ডেমোক্ৰেটিক পাৰ্টিৰ বলশেভিক শাখাত যোগ দিয়ে। ১৯১৭ চনৰ বিপ্লৱৰ পাছত তেওঁ লেনিনৰ নেতৃত্বত কেন্দ্ৰীয় ভূমিকা গ্ৰহণ কৰে।

লেনিনৰ মৃত্যুৰ পাছত (১৯২৪), ষ্টালিনে ধীৰে ধীৰে ৰাজনৈতিক প্ৰতিদ্বন্দ্বী সকলক হঠাই দিয়ে আৰু এক-নায়ক স্বত্ব লৈ সাধাৰণ সম্পাদক পদৰ জৰিয়তে ছোভিয়েট ইউনিয়নৰ একক নেতা হৈ উঠে।

শাসনকাল (১৯২৭–১৯৫৩)

ষ্টালিনৰ শাসনকাল ছোভিয়েট ইতিহাসত দ্ৰুত আধুনিকীকৰণ, শিল্পায়ন, কিন্তু এক নৃশংস দমনমূলক শাসনৰ বাবে পৰিচিত।

পঞ্চবৰ্ষীয় পৰিকল্পনা আৰু শিল্পায়ন

তেওঁ পঞ্চবাৰ্ষিকী পৰিকল্পনাৰ জৰিয়তে শিল্প আৰু কৃষি খণ্ডত ব্যাপক পুনঃগঠন চলায়। যদিও উৎপাদন বৃদ্ধি পায়, বহু কোটি কৃষক সামূহিককৰণৰ সময়ত অনাহাৰত মৃত্যুমুখত পৰে।

Great Purge

১৯৩৬–৩৮ চনত তেওঁ দলীয় নেতা, বুদ্ধিজীৱী, সাধাৰণ জনতা — সকলোকে সন্দেহৰ ভিত্তিত বন্দী, শাস্তি আৰু মৃত্যুদণ্ড দিয়ে। ই Great Terror নামেৰে জনাজাত।

দ্বিতীয় বিশ্বযুদ্ধ আৰু বিজয়

ষ্টালিন দ্বিতীয় বিশ্বযুদ্ধত নাজী জাৰ্মানীৰ বিৰুদ্ধে মিত্ৰ ৰাষ্ট্ৰৰ সৈতে জোট বদ্ধ হয়। ষ্টেলিনগ্ৰাডৰ যুদ্ধত বিজয়ৰ পাছত ছোভিয়েট ইউনিয়ন ইউৰোপৰ বৃহৎ শক্তি ৰূপে উঠি আহে।

মৃত্যু

৫ মাৰ্চ ১৯৫৩ চনত ষ্টালিনৰ মৃত্যু হয়। তাৰ পিছত নিকিতা খ্ৰুশ্চেভৰ নেতৃত্বত তেওঁৰ একাধিক নীতিকৰ সমালোচনা আৰু সংশোধন আৰম্ভ হয়।

ঐতিহাসিক মূল্যায়ন

ষ্টালিন একাধাৰে আধুনিক ছোভিয়েট শক্তিৰ নিৰ্মাতা আৰু নৃশংস একনায়ক হিচাপে পৰিচিত। তেওঁৰ শাসনত কোটি কোটি লোক মৃত্যু, বন্দীত্ব আৰু অত্যাচাৰৰ সন্মুখীন হৈছিল, কিন্তু ছোভিয়েট শক্তি বৃদ্ধি হৈছিল।

উৎস

শ্ৰেণী:ৰাজনীতিবিদ
জিকো লুভেনি

জিকো ফাটাফেহি লুভেনি (প্ৰায় ১৯৪৬ – ২২ ডিচেম্বৰ ২০১৮) ফিজিৰ এজন ৰাজনীতিবিদ আৰু ফিজিৰ সংসদৰ অধ্যক্ষ আছিল। অধ্যক্ষৰ পদ গ্ৰহণৰ বাবে দলৰ সদস্যপদৰপৰা পদত্যাগ কৰাৰ পূৰ্বে ফিজিফাৰ্ষ্ট দলৰ সদস্য আছিল। কাৰণ ফিজিৰ অধ্যক্ষ সংসদৰ সদস্য নহয় আৰু ফিজিৰ সংবিধানৰ ধাৰা ৭৭(১)(ক) আৰু ধাৰা ৭৭(৭)(খ)(ii) অনুসৰি কোনো ৰাজনৈতিক দলৰ সদস্য হ'ব নোৱাৰে।

প্ৰাথমিক জীৱন

এজন পূৰ্বৰ দোকানীক শ্বিপিং মেগনেটলৈ পৰিণত হোৱা লুভেনি লাউ দ্বীপপুঞ্জৰ অনো-ই-লাউ দ্বীপৰ নুকুনি গাঁৱৰপৰা আহিছিল।
লাউটোকা ফিজিয়ান স্কুলত আৰু তাৰ পিছত ছুভাৰ নাবুয়া মাধ্যমিক বিদ্যালয়ত শিক্ষা গ্ৰহণ কৰাৰ পাছত ছাৱানীৰ আদি কাকোবাউ স্কুলত নামভৰ্তি কৰে। ১৯৬৭ চনত ফিজি স্কুল অৱ ডেণ্টিষ্ট্ৰিৰপৰা স্নাতক ডিগ্ৰী লাভ কৰে আৰু তেনে কৰা প্ৰথমগৰাকী ফিজিৰ মহিলা। স্নাতক ডিগ্ৰী লাভ কৰাৰ পাছত স্বাস্থ্য মন্ত্ৰ্যালয়ত বিছ বছৰ কাম কৰিছিল, তাৰ পিছত ১৯৮৭ চনৰপৰা ২০০২ চনলৈকে প্ৰজনন স্বাস্থ্যৰ প্ৰকল্প পৰিচালক হিচাপে ৰাষ্ট্ৰসংঘৰ জনসংখ্যা পুঁজিত কাম কৰিছিল। কাৰ্যকাল শেষ হোৱাৰ তিনি বছৰৰ পূৰ্বে স্বাস্থ্য মন্ত্ৰ্যালয়ৰ এইচ আই ভি প্ৰকল্প বিষয়া হিচাপে পদ গ্ৰহণ কৰিবলৈ পদত্যাগ কৰে, বেচৰকাৰী সংস্থা ফিজি নেটৱৰ্ক ফৰ পিপল লিভিং উইথ এইচ আই ভিৰ প্ৰজেক্ট মেনেজাৰ হিচাপে কাম কৰে।

২০০৭ চনৰপৰা ২০০৮ চনলৈকে লুভেনিয়ে অন্তৱৰ্তীকালীন ফিজি ক্ৰীড়া পৰিষদৰ ব'ৰ্ডত কাৰ্যনিৰ্বাহ কৰিছিল।

ৰাজনৈতিক কেৰিয়াৰ

২০০৮ চনৰ জানুৱাৰী মাহত লুভেনিক স্বাস্থ্য মন্ত্ৰী হিচাপে নিযুক্তি দিয়া হয় আৰু তাৰ পিছত প্ৰধানমন্ত্ৰী কমোডৰ ভৰেকে বেইনিমাৰামাৰ নেতৃত্বত গঠিত অন্তৱৰ্তীকালীন চৰকাৰত সমাজ কল্যাণ, মহিলা আৰু দৰিদ্ৰতা নিৰ্মূলকৰণ মন্ত্ৰী হিচাপে নিযুক্তি দিয়া হয়। তেওঁ প্ৰস্তাৱিত পিপলছ চাৰ্টাৰ ফৰ চেঞ্জ, শান্তি আৰু প্ৰগ্ৰেছৰ বাবে "সামাজিক সাংস্কৃতিক পৰিচয় আৰু জাতি গঠন" সম্পৰ্কে পৰামৰ্শ আগবঢ়াবলৈ গঠন কৰা চৰকাৰী টাস্ক টিমৰ সহ-অধ্যক্ষ আছিল।

২০১৩ চনত লুভেনিয়ে ইংগিত দিয়ে যে তেওঁ বৈনিমাৰামাৰ প্ৰস্তাৱিত ৰাজনৈতিক দলৰ অংশ হিচাপে থিয় দিব। ২০১৪ চনৰ এপ্ৰিল মাহত ফিলিপে ব'লেৰ পিছত লাউ প্ৰভিন্সিয়েল কাউন্সিলৰ অধ্যক্ষ নিৰ্বাচিত হয়, কিন্তু ২০১৪ চনৰ জুলাই মাহত ফিজিফাৰ্ষ্ট দলৰ সংসদীয় প্ৰাৰ্থী হিচাপে ঘোষণা কৰাৰ পাছত, তেওঁ মাত্ৰ তিনিমাহৰ কাৰ্যভাৰৰ পিছত সেই পদৰপৰা পদত্যাগ কৰে। তেওঁৰ পিছত ইলিছনি তাওবা ৰাজপাটত বহে। ২০১৪ চনৰ নিৰ্বাচনত তেওঁ ২,২৯৬টা ভোট লাভ কৰে আৰু ১৪সংখ্যক সৰ্বাধিক ভোটদান কৰা ফিজি প্ৰথম প্ৰাৰ্থী হিচাপে সংসদলৈ নিৰ্বাচিত হয়। নিৰ্বাচনৰ লগে লগে তেওঁ অধ্যক্ষ হ'বলৈ নিজৰ আসনৰপৰা পদত্যাগ কৰে, এই পদত অধিষ্ঠিত হোৱা প্ৰথমগৰাকী ফিজিৰ মহিলা। সাংসদ হিচাপে তেওঁৰ স্থান ল’লে লাইচেনিয়া টুইটুবৌৱে। ২০১৪ চনৰ ৬ অক্টোবৰত আনুষ্ঠানিকভাৱে অধ্যক্ষ নিৰ্বাচিত হয়।

মৃত্যু

২০১৮ চনৰ ২২ ডিচেম্বৰত লুভেনিৰ ৭২ বছৰ বয়সত মৃত্যু হয়।

তথ্যসূত্ৰ

শ্ৰেণী:ৰাজনীতিবিদ
শ্ৰেণী:মহিলা দন্ত চিকিৎসক
সৰু মানিমুনি

সৰু মানিমুনি, বৈজ্ঞানিক নাম: হাইড্ৰ’ক’টাইল চিবথৰ্পিঅ’ইডছ, দক্ষিণ-পূব এছিয়াৰ স্থানীয় এবিধ সৰু উদ্ভিদ। ইয়াক লন মাৰ্চপেনিৱৰ্ট বুলিও কোৱা হয়। ইয়াক পৰম্পৰাগতভাৱে এপিয়াচিয়া পৰিয়ালত ৰখা হয়, কিন্তু শেহতীয়াকৈ ইয়াক আৰালিয়াচিয়া পৰিয়ালত অন্তৰ্ভুক্ত বুলি কোৱা হৈছে। পৰিস্থিতি সঠিক হ’লে ই প্ৰচুৰ পৰিমাণে বাঢ়ে। হাইড্ৰ’ক’টাইল চিবথ’ৰপিঅ’ইডছৰ উৎপত্তি দক্ষিণ-পূব এছিয়াত হৈছিল যদিও লাহে লাহে বিশ্বৰ অন্যান্য ঠাইৰ লগতে আমেৰিকাতো বিয়পি পৰিছে। ই বিভিন্ন ধৰণৰ বাসস্থানত গজিব পাৰে। এছিয়াত ইয়াক ঔষধি কামত ব্যৱহাৰ কৰা হৈছে আৰু একুৰিয়ামৰ ব্যৱসায়তো ইয়াক সাধাৰণ।

বৰ্ণনা

সৰু মানিমুনিৰ পাতৰ প্ৰস্থ ০.৫ৰ পৰা ২ চে.মি. হয়। এই উদ্ভিদৰ বৃদ্ধিৰ হাৰ মধ্যমীয়া আৰু ইয়াত সৰু সৰু ফুল ধৰে। ফুলবোৰৰ ৰং পাতল হালধীয়া আৰু বেঙুনীয়া ৰঙৰ আভাস থাকে। ফুলৰ থোপাবোৰ সৰল আৰু সমতল শীৰ্ষ বা ঘূৰণীয়া। প্ৰতিটো ফুলৰ গুৰিতে সচৰাচৰ চকুত নপৰা চুপহি আৰু অতিক্ষুদ্ৰ গুটি থাকে। পাতবোৰ সৰল, গুৰিৰ পৰাই পাতৰ গাজ আৰম্ভ আৰু ই বৃক্কৰ আকৃতিৰ বা ঘূৰণীয়া। পাতৰ কাণবোৰ খাজ কটা। পাতবোৰ বহল আৰু ঠাৰিৰ দুয়োফালে এটা এৰি এটা হয়। গুৰিৰ পাতবোৰক প্ৰায়ে কণীৰ আকৃতিৰ বুলি বৰ্ণনা কৰা হয়; সকলোবোৰ পাত শুংহীন আৰু ইয়াৰ প্ৰান্তৰ চাৰিওফালে প্ৰায়ে পাঁচৰ পৰা সাতটা অগভীৰ কেন্দ্ৰ থাকে। ফলবোৰ চেপেটা হয় আৰু গছজোপাই পূৰ্ণতা লাভ কৰিলে আধা ভাঙি যায়। ফলটো এবাৰ ভাঙি গ’লে প্ৰতিটো ফালে এটাকৈ বীজ ওলায়। ফলবোৰ উপবৃত্তাকাৰৰ পৰা ঘূৰণীয়া আৰু ইয়াৰ পাতল শিখৰ থাকে আৰু তেলৰ কোনো নলী (vitta) নাথাকে, যিটো আম্বেলিফেৰাছ উদ্ভিদৰ ফলৰ বৈশিষ্ট্য।

শ্ৰেণী বিভাজন

সৰু মানিমুনি বা হাইড্ৰ'ক'টাইল চিব্থ'ৰপিঅ'ইডছক পৰম্পৰাগতভাৱে এপিয়াচিয়া পৰিয়ালৰ ভিতৰত গণ্য কৰা হয় যদিও শেহতীয়া ফলাফলসমূহে ইয়াক আৰালিয়াচিয়া পৰিয়ালত স্থান দিছে। শেহতীয়াকৈ পশ্চিম অষ্ট্ৰেলিয়াৰ স্থানীয় ব্ৰিজবেন আৰু ছিডনীৰ পৰা দক্ষিণ-পূব অষ্ট্ৰেলিয়াতো ই বিয়পি পৰাৰ খবৰ আহিছে, এই প্ৰজাতিটোৱে শুকান অঞ্চলৰ পৰা আৰম্ভ কৰি মাজে মাজে পানীত ডুব যোৱা স্থানলৈকে বিভিন্ন ধৰণৰ বাসস্থানত বৃদ্ধি পাবলৈ সক্ষম হয়। ইয়াক ফুটপাথৰ ফাটৰ মাজতো পোৱা যায় আৰু ই ক্ৰমান্বয়ে লন অপতৃণ হিচাপে দেখা গৈছে।

বৃদ্ধি

এই উদ্ভিদবিধ সম্পূৰ্ণ বৃদ্ধি পাবলৈ হ'লে ই সম্পূৰ্ণ সূৰ্যৰ পোহৰত থাকিব লাগিব।

দৰৱ

বিশ্বৰ বহু জনগোষ্ঠীয়ে জ্বৰ, ইড'ইমা, ডিচেণ্ট্ৰি, বাতবিষ, হুপিং কাহ, জণ্ডিচ, ডিঙিৰ অস্বস্তি, চ'ৰিয়াচিছ, হাৰপিছ জষ্টাৰ সংক্ৰমণ, হেপাটাইটিছ-বি সংক্ৰমণ, বিষ নিৰামক, ডিছমেন'ৰিয়া আৰু কাৰ্বাংকুল'ছিছৰ চিকিৎসাৰ বাবে ব্যৱহাৰ কৰে। অসমত ইয়াক হেপাটোপ্ৰটেক্টিভ এজেণ্ট, ব্ৰেইন টনিক আৰু ডিটক্সিফাইং এজেণ্ট হিচাপেও ব্যৱহাৰ কৰা হয়। বঙালী গাঁৱৰ লোকসকলে হাড় ভঙাৰ চিকিৎসাৰ বাবে গোটেই উদ্ভিদবিধ ব্যৱহাৰ কৰে। এই উদ্ভিদৰ নিষ্কাশন এন্দুৰৰ ওপৰত ২০০০ মিলিগ্ৰাম/কিলোগ্ৰাম মাত্ৰালৈকে বিষাক্তমুক্ত হোৱা দেখা গৈছে।

তথ্য সূত্ৰ

শ্ৰেণী:উদ্ভিদজগত
শ্ৰেণী:অসমৰ উদ্ভিদ
শ্ৰেণী:তৃণ
সিংহিকা

সিংহিকা অসুৰ ৰজা হিৰণ্যকশিপুৰ কন্যা আছিল আৰু বিষ্ণু ভক্ত প্ৰহ্লাদৰ ভনী আছিল। তেওঁক ভগৱান বিষ্ণুৰ দ্বাৰা দুটা শিৰশ্ছেদ কৰা স্বৰভানু -ৰ মাতৃ হিচাপেও গণ্য কৰা হয়, যাৰ ফলত মুৰৰ অংশৰ পৰা ৰাহু আৰু বাকী শৰীৰৰ পৰা কেতু সৃষ্টি হয়। ইয়াৰ উপৰিও তেওঁৰ আন ১০১জন সন্তান আছিল।

সিংহিকাই ব্ৰহ্মাৰ পৰা বৰদান পাইছিল যে তেওঁ যিকোনোৰে ছাঁ নিয়ন্ত্ৰণ কৰিব পাৰিছিল। পিছত তেওঁ ভগৱান শনিৰ মাতৃ আৰু সূৰ্যদেৱতাৰ পত্নী দেৱী ছায়াক নিয়ন্ত্ৰণ কৰিছিল। আৰু শেষত শনি আৰু হনুমানৰ দ্বাৰা পৰাজিত হয়। সিংহিকাক হনুমানে মাফ কৰিছিল, কিন্তু তেওঁ সিংহিকাক কৈছিল যে, যেতিয়াই তেওঁ তেওঁক জীৱনৰ পৰৱৰী পৰ্যায়ত বিচাৰি পায় তেওঁ তেওঁক হত্যা কৰিব। পিছত, যেতিয়া হনুমান মহাসাগৰত লংকালৈ আৰোহণ কৰি আছিল, অসুৰ ৰাৱণৰ ৰাজ্য, সিংমিকা মহাসাগৰত লুকাই আছিল আৰু হনুমানৰ ছাঁটো কাঢ়িছিল আৰু তেতিয়াই তেওঁক হনুমানে তেওঁৰ হত্যা কৰে।

তথ্য সংগ্ৰহ

শ্ৰেণী:হিন্দু কিংবদন্তি
স্লোভাক ৱিকিপিডিয়া

স্লোভাক ৱিকিপিডিয়া অনলাইন মুক্ত বিশ্বকোষ ৱিকিপিডিয়াৰ স্লোভাক সংস্কৰণ। ৱিকিমিডিয়া ফাউণ্ডেশ্যনৰ অন্তৰ্গত এই প্ৰকল্পত বৰ্তমান টা প্ৰবন্ধ আছে।

পৰিসংখ্যা

চনৰ স্লোভাক ৱিকিপিডিয়া'ৰ প্ৰবন্ধ, সম্পাদক, প্ৰশাসক আৰু ফাইল আছে। মোট সম্পাদনা সংখ্যা ।

বাহ্যিক সংযোগ

স্লোভাক ৱিকিপিডিয়া

তথ্য সংগ্ৰহ

শ্ৰেণী:ৱিকিপিডিয়াসমূহ
সাধনা মহিলা সংঘ

সাধনা মহিলা সংঘ বাংগালোৰৰ এটা বেচৰকাৰী সংগঠন। তেওঁলোকে মূলতঃ যৌন কৰ্মীসকলক সমৰ্থন কৰে। কৰ'নাভাইৰাছ ৰোগ ২০১৯ মহামাৰীৰ সময়ত তেওঁলোকে গ্ৰাহকৰ অভাৱত ভোগা যৌন কৰ্মীসকলৰ মাজত খাদ্য সামগ্ৰীৰ যোগান ধৰিছিল।

ইতিহাস

সংগঠনটো ২০১১ চনত গঠন কৰা হৈছিল। পিছত ২০১৩ চনত পঞ্জীয়নভুক্ত কৰা হয়। যৌন কৰ্মীসকলক আৰক্ষীৰ দ্বাৰা হাৰাশাস্তি আৰু দুৰ্ব্যৱহাৰ কৰা হয়। এইদৰে এইচআইভি পজিটিভ কৰ্মী সকলৰ লগতে ঘৰৰ পৰা ত্যাগ কৰা এই দুই ধৰণৰ যৌন কৰ্মী মহিলা সকলক মূলতঃ সংগঠনটোৱে এইচআইভি অৰিয়েণ্টেছন আৰু খাদ্যবস্তু যোগানৰ দ্বাৰা সহায় আগবঢ়াই আহিছে।

ক'ভিড-১৯ মহামাৰী

২০২০ চনৰ মাৰ্চমাহৰ ভিতৰত যৌন কৰ্মীসকলে ভোগ কৰিবলগীয়া হোৱা অসুবিধা সমূহ অৱগত কৰিছিল। এই পৰিস্থিতিত সাধনা মহিলা সংঘই এইসকল নিবনুৱাৰ বাবে খাদ্য যোগান ধৰিছিল। নতুন দিল্লীত সেইসময়ৰ ৰাষ্ট্ৰপতি প্ৰণৱ মুখাৰ্জীৰ দ্বাৰা এই বঁটা প্ৰদান কৰা হৈছিল। দলটোৱে এখন প্ৰশংসাপত্ৰ আৰু এক লাখ টকা লাভ কৰিছিল।

তথ্যসূত্ৰ

শ্ৰেণী:নাৰী শক্তি পুৰস্কাৰ বিজয়ী
পিপল বাবা

পিপল বাবা বা স্বামী প্ৰেম পৰিৱৰ্তন এজন পৰিৱেশবিদ যি নিজৰ দলৰ সৈতে ভাৰতৰ ১৮খন ৰাজ্যৰ ২০২খন জিলাত ২ কোটিৰো অধিক গছ ৰোপণ কৰিছে। ১৯৬৬ চনৰ ২৬ জানুৱাৰীত ভাৰতৰ চণ্ডীগড়ত ভাৰতীয় সেনাৰ চিকিৎসকৰ ঘৰত তেওঁ জন্মগ্ৰহণ কৰিছিল। ১১ বছৰ বয়সত, ১৯৭৭ চনত তেওঁৰ ইংৰাজী শিক্ষকে গছ ৰোপণ কৰিবলৈ অনুপ্ৰাণিত কৰে। তেওঁ গিভ মি ট্ৰিজ ন্যাসৰ প্ৰতিষ্ঠাপক যি পিছলৈ ২০১১ চনত বেচৰকাৰী সংস্থা হিচাপে পঞ্জীয়ন কৰে। ১৯৮৪ চনত তেওঁ অশো ৰজনীশৰ পৰা Asceticism জীৱনশৈলী গ্ৰহণ কৰে, যিয়ে তেওঁক "স্বামী প্ৰেম পৰিৱৰ্তন" নাম দিয়ে। এতিয়া তেওঁ প্ৰকৃতিৰ প্ৰতি আগ্ৰহী আনসকলৰ বাবেও প্ৰেৰণা।

প্ৰাৰম্ভিক জীৱন

১৯৬৬ চনৰ ২৬ জানুৱাৰীত ভাৰতৰ চণ্ডীগড়ত পিপল বাবাৰ আজাদ জৈন নামেৰে জন্ম হৈছিল । ১৯৭৭ চনত তেওঁৰ ইংৰাজী শিক্ষকে ১১ বছৰ বয়সত কিৰ্কি মিলিটাৰী ষ্টেচনৰ ৰেঞ্জ হিলছ ৰোডত গছ ৰোপণ কৰিবলৈ অনুপ্ৰাণিত কৰে। ১৯৭৭ চনৰ ২৬ জানুৱাৰীত পুনেৰ এটা চখ ক্লাবত তেওঁ প্ৰথম গছপুলি ৰোপণ কৰে। তেতিয়াৰ পৰাই তেওঁ গছ ৰোপণ কৰি আহিছে।

তেওঁ ইংৰাজী সাহিত্য আৰু সাংবাদিকতাত স্নাতকোত্তৰ ডিগ্ৰী সম্পূৰ্ণ কৰে।তেওঁৰ পিতৃয়ে ভাৰতীয় সেনাবাহিনীত চিকিৎসক হিচাপে কাৰ্যনিৰ্বাহ কৰিছিল। কেবাবছৰো নিজাববীয়াকৈ স্বতন্ত্ৰভাৱে গছ ৰোপণ কৰি ২০১০ চনত তেওঁ 'গিভ মি ট্ৰিজ' ন্যাস প্ৰতিষ্ঠা কৰে। পিছলৈ তেওঁ ২০১১ চনত ইয়াক বেচৰকাৰী সংস্থা হিচাপে পঞ্জীয়ন কৰে।

ক'ভিড মহামাৰীৰ সময়ছোৱাত তেওঁ আৰু তেওঁৰ দলটোৱে সামাজিক দূৰত্বৰ নীতি অনুসৰণ কৰি গছ ৰোপণৰ অভিযান অব্যাহত ৰাখিছিল। প্ৰায় ৪৩ বছৰৰ ভিতৰত তেওঁ আৰু তেওঁৰ দলটোৱে ভাৰতৰ ১৮খন ৰাজ্যৰ ২০২খন জিলাত ২ কোটি গছ ৰোপণ কৰিবলৈ সক্ষম হৈছে।

তথ্যসূত্ৰ

বাহ্যিক সংযোগ

আনুষ্ঠানিক ৱেবছাইট

শ্ৰেণী:জীৱিত ব্যক্তি
শ্ৰেণী:পৰিৱেশ কৰ্মী
শ্ৰেণী:ভাৰতৰ ব্যক্তি
শ্ৰেণী:সমাজকৰ্মী
শ্ৰেণী:প্ৰকৃতিবিদ
সৰলা দেৱী চৌধুৰাণী

সৰলা দেৱী চৌধুৰাণী (, জন্ম: সৰলা ঘোষাল, ৯ ছেপ্টেম্বৰ ১৮৭২ – ১৮ আগষ্ট ১৯৪৫) এগৰাকী ভাৰতীয় শিক্ষাবিদ আৰু ৰাজনৈতিক কৰ্মী আছিল। তেওঁ ১৯১০ চনত এলাহাবাদত ভাৰত স্ত্ৰী মহামণ্ডল প্ৰতিষ্ঠা কৰিছিল। এই সংগঠনটো ভাৰতৰ প্ৰথম মহিলা সংগঠন আছিল। ইয়াৰ প্ৰাথমিক লক্ষ্য আছিল স্ত্ৰী শিক্ষাৰ প্ৰচাৰ কৰা। সংগঠনটোৱে সমগ্ৰ ভাৰতত মহিলাৰ পৰিস্থিতি উন্নত কৰাৰ বাবে লাহোৰ, এলাহাবাদ, দিল্লী, কৰাচী, অমৃতসৰ, হায়দৰাবাদ, কানপুৰ, বাংকুৰা, হাজৰিবাগ, মিদনাপুৰ আৰু কলকাতাত কেইবাটাও কাৰ্যালয় মুকলি কৰিছিল।

প্ৰাৰম্ভিক জীৱন

১৮৭২ চনৰ ৯ ছেপ্টেম্বৰত কলকাতাৰ জোড়াসাঁকোৰ এক প্ৰসিদ্ধ বঙালী বুদ্ধিজীৱী পৰিয়ালত সৰলাৰ জন্ম হৈছিল। তেওঁৰ দেউতাক জোনাকীনাথ ঘোষাল বেংগল কংগ্ৰেছৰ প্ৰথম সচিবসকলৰ ভিতৰত অন্যতম আছিল। তেওঁৰ মাতৃ স্বৰ্ণকুমাৰী দেৱী , এগৰাকী প্ৰখ্যাত লেখিকা, এগৰাকী বিশিষ্ট ব্ৰহ্ম নেতা আৰু কবি ৰবীন্দ্ৰনাথ ঠাকুৰৰ পিতৃ দেৱেন্দ্ৰনাথ ঠাকুৰৰ কন্যা আছিল। তেওঁৰ ডাঙৰ ভগ্নী হিৰণ্যময়ী এগৰাকী লেখিকা আৰু 'বিধৱা ঘৰ'ৰ প্ৰতিষ্ঠাপক আছিল। সৰলা দেৱীৰ পৰিয়াল ব্ৰহ্মধৰ্মৰ অনুগামী আছিল। ব্ৰহ্মধৰ্ম ৰাম মোহন ৰায়ৰ দ্বাৰা প্ৰতিষ্ঠা কৰা ধৰ্ম আৰু পিছলৈ সৰলাৰ ককাদেউতা দেবেন্দ্ৰনাথ ঠাকুৰে ইয়াক বিকশিত কৰিছিল।

১৮৯০ চনত তেওঁ বেথুন কলেজৰ পৰা ইংৰাজী সাহিত্যত স্নাতক ডিগ্ৰী লাভ কৰে। স্নাতক পৰীক্ষাত শীৰ্ষস্থান লাভ কৰা মহিলা প্ৰাৰ্থী হোৱাৰ বাবে তেওঁক মহাবিদ্যালয়ৰ প্ৰথম পদ্মাৱতী সোণৰ পদক প্ৰদান কৰা হৈছিল।

দেশপ্ৰেম প্ৰচাৰ আৰু আলোচনীখনৰ সাহিত্যিক মানদণ্ড উন্নত কৰাৰ লক্ষ্যৰে ১৮৯৫ চনৰ পৰা ১৮৯৯ চনলৈ তেওঁ নিজৰ মাক আৰু ভগ্নীৰ সৈতে যুটীয়াভাৱে আৰু তাৰ পিছত ১৮৯৯ চনৰ পৰা ১৯০৭ চনলৈ অকলে ভাৰতী সম্পাদনা কৰিছিল। ১৯০৪ চনত তেওঁ মহিলাৰ দ্বাৰা উৎপাদিত স্থানীয় হস্তশিল্প জনপ্ৰিয় কৰিবলৈ কলকাতাত 'লক্ষ্মী ভাণ্ডাৰ' নামেৰে মহিলাৰ দোকান আৰম্ভ কৰিছিল। ১৯১০ চনত তেওঁ 'ভাৰত স্ত্ৰী মহামণ্ডল' নামেৰে সৰ্বভাৰতীয় মহিলা সংগঠন) প্ৰতিষ্ঠা কৰে। দেশজুৰি কেইবাটাও শাখা থকাৰ ফলত ই শ্ৰেণী, জাতি আৰু ধৰ্মৰ কথা বিবেচনা নকৰাকৈ মহিলাসকলৰ বাবে শিক্ষা আৰু বৃত্তিমূলক প্ৰশিক্ষণৰ প্ৰচাৰ কৰিছিল। ৰবীন্দ্ৰ ভাৰতী বিশ্ববিদ্যালয়ৰ উপাচাৰ্য অধ্যাপক সব্যসাচী বসু ৰায় চৌধুৰীৰ মতে, দুয়োজনৰ মাজৰ সম্পৰ্ক যদিও ঘনিষ্ঠ আছিল সেয়া পাৰস্পৰিক প্ৰশংসাৰ বাহিৰে আন একো নাছিল। তেওঁৰ একমাত্ৰ পুত্ৰ দীপকে গান্ধীৰ নাতিনী ৰাধাক বিয়া কৰায়।

লগতে পঢ়ক

তথ্য উৎস

বাহ্যিক সংযোগ

শ্ৰেণী:ভাৰতৰ ব্যক্তি
শ্ৰেণী:পশ্চিমবঙ্গৰ ব্যক্তি
শ্ৰেণী:ভাৰতীয় শিক্ষাবিদ
শ্ৰেণী:সমাজ সংস্কাৰক
শ্ৰেণী:ভাৰতীয় নাৰীবাদী
শ্ৰেণী:ভাৰতৰ স্বাধীনতা সংগ্ৰামী
শ্ৰেণী:ভাৰতীয় ৰাজনীতিবিদ
জুইশলা

জুইশলা জুই আৰম্ভ কৰাৰ এটা সঁজুলি। সাধাৰণতে, জুইশলাবোৰ সৰু সৰু কাঠৰ লাঠি বা কঠিন কাগজৰে তৈয়াৰ কৰা হয়। এটা মূৰত এনে এটা পদাৰ্থৰে আৱৰণ দিয়া হয় যিটো উপযুক্ত পৃষ্ঠত কাঠিডাল আঘাত কৰি সৃষ্টি কৰা ঘৰ্ষণৰ দ্বাৰা জুই জ্বলাব পৰা যায়। অসমীয়াত জুইশলাক দিয়াচলাইও বোলে। ই বাংলা দিয়াশলাইৰ পৰা আহিছে। সাধাৰণতে, জুইশলা এটা বিশেষভাৱে নিৰ্মিত সৰু বাকচত লৈ ফুৰিব পৰা আৰু ইয়াৰ দ্বাৰা চাকি, চিগাৰেট, জুই আদিত যেতিয়াই তেতিয়াই নিৰাপদে অগ্নিসংযোগ কৰিব পাৰি। জুইশলাৰ ইংৰাজী প্ৰতিশব্দ “মেছ’’ মূলতঃ ফৰাচী শব্দ “মেছে’’ৰ পৰা অহা। মেছে শব্দৰ অৰ্থ মমবাতিৰ শলিতা।

ইতিহাস

জুইশলাৰ ইতিহাস বিচাৰিলে দেখা যায়, ৫৭৭ খ্ৰীষ্টাব্দত পাইন কাঠৰ সৰু সৰু টুকুৰাত চালফাৰ প্ৰয়োগ কৰি কৰা জুই ধৰাৰ আহিলা প্ৰস্তুত কৰা হৈছিল আৰু ইয়াকে আধুনিক যুগৰ জুইশলাৰ পূৰ্বপুৰুষ হিচাপে ধৰিব পাৰি। উত্তৰ ঝু আৰু চেন আৰু নৰ্দান কী এলেকাত নিয়োজিত সামৰিক জোৱানসকলক খাদ্য প্ৰস্তুত, পোহৰ, সামগ্ৰী জ্বলোৱাত, ৰন্ধা-বঢ়া কৰা আৰু গৰম কৰাৰ বাবে প্ৰয়োজন হোৱা জুইৰ অভাৱ এনেদৰে পূৰণ কৰা হৈছিল। কিন্তু আধুনিক জুইশলাৰ ইতিহাস বৰ পুৰণি নহয়। ইয়াৰ সৃষ্টি কেইবাটাও স্তৰৰ মাজেৰে হৈছিল। ১৬৬৯ চনত কম উষ্ণতাত জ্বলি উঠা ফছফৰাছ আৱিষ্কাৰেই
বৰ্তমানৰ জুইশলা সৃষ্টিৰ প্ৰথম ঢাপ। ১৬৮০ চনত পদাৰ্থবিজ্ঞানী ৰবাৰ্ট চাৰ্লছে এটুকুৰা কাগজত ফছফৰাছৰ সানি তাত গন্ধক মিহলি কৰি এডাল কাঠ ঘঁহি জুই জ্বলাইছিল যদিও সেইকালত ফছফৰাছ সহজলভ্য নাছিল বাবে এই উদ্ভাৱনৰ কথা বৰকৈ জনাজাত হোৱা নাছিল। ১৮২৬ চনত ইংৰাজ ৰসায়নবিদ জন ৱাকাৰে প্ৰথম জুইশলা তৈয়াৰ কৰে।জন ৱাকাৰৰ জুইশলা ’কনগ্ৰেভছ’ নামে জনা গৈছিল। ফছফৰাছৰ সলনি তেওঁ এণ্টিমনি ছালফাইড, পটাছিয়াম ক্ল’ৰেট, আঠা আৰু শৰ্কৰা লৈ তেও এই জুইশলা তৈয়াৰ কৰিছিল। কিন্তু এই কাঠিডাল এগজ দীঘল আছিল আৰু তাত জুই লাগিলে ফিৰিঙতি ওলাই ছিটিকি পৰিছিল বাবে ই বিপজ্জনক আছিল। ১৮২৯ চনত ছেমুৱেল জনছে ’লুচিফাৰ’ নামেৰে আন এটা জুইশলা তৈয়াৰ কৰিছিল যদিও ’কনগ্ৰেভছ’ত থকা অসুবিধাখিনি থকাৰ উপৰি এই জুইশলা জ্বলালে উগ্ৰ গোন্ধো বাহিৰ হৈছিল। ১৮৩০ চনত ফৰাচী ৰসায়নবিদ চাৰ্লছ চুৰিয়াই ’লুচিফাৰ’ত বগা ফছফৰাছ ব্যৱহাৰ কৰি উগ্ৰ গোন্ধ নোহোৱা কৰে। কিন্তু বগা ফছফৰাছ ব্যৱহাৰৰ ফলত ’ফছি-জ’ নামৰ এবিধ সংক্ৰামক ৰোগ চপাই আনিলে আৰু উদ্যোগটোত নিয়োজিত বহু লোক আক্ৰান্ত হ’ল। ১৮৫৫ চনত জোহান এদৱাৰ্ড লাণ্ডাষ্টৰ্মে জুইশলা বাহটোৰ বাহিৰফালে ৰঙা ফছফৰাছ লগাই আৰু কাঠিডালৰ এমূৰত দাহ্য উপাদান লগাই জুইশলা তৈয়াৰ কৰে। ১৮৮৯ চনত জোছুৱা পুছিয়ে ঘৰ্ষণ কৰা পিঠিটো বাকচৰ ভিতৰফালে ৰাখি এটা ’মেটছ বুক’ নামৰ জুইশলা বাকছ সাজে। ইয়াৰো অসুবিধা হ’ল, এবাৰ এটা কাঠি জ্বলাবলৈ আটাইবোৰ কাঠি উলিয়াই বাকচটো খালি কৰি নল’লে আটাইবোৰ কাঠি জ্বলি উঠে। ১৮৯৬ চনত ’ডাইমণ্ডছ্ মেট্চ’ কোম্পানীয়ে পুছিৰ পৰা কৃতিস্বত্ব কিনি তেওঁক কোম্পানীক নিযুক্তি দিয়ে আৰু ১৯১০ চনত এইছ, ছি, ট্ৰাষ্টে ঘৰ্ষণ কৰা ফালটো বাহিৰৰ ফালে দি বৰ্তমান ব্যৱহৃত জুইশলা বাহ তৈয়াৰ কৰে।

তথ্যসূত্ৰ
ডলী ঘোষ

ডলী ঘোষ এগৰাকী অসমীয়া আধুনিক আৰু চলচ্চিত্ৰীয় গীতৰ কণ্ঠশিল্পী। তাৰোপৰি তেওঁ বঙালী চলচ্চিত্ৰ আৰু টিভি ধাৰাবাহিকতো কণ্ঠদান কৰিছে। এটা বঙালী পৰিয়ালত জন্মগ্ৰহণ কৰা ঘোষে উজনি অসমৰ বিভিন্ন ঠাইত আৰু কলিকতাত বাস কৰিছিল৷ “দুহাততে দিছা মোক ফুল’’, “নাহৰ ফুলা বতৰতে মোৰ’’, “নীলা আকাশৰে ৰুপোৱালী’’ আদি তেওঁ গোৱা কেইটামান জনপ্ৰিয় অসমীয়া গীত৷

প্ৰাৰম্ভিক জীৱন

ডলী ঘোষৰ জন্ম হয় অসমৰ ডিব্ৰুগড় জিলাৰ চেঁচা টি ইষ্টেটত৷ পিতৃৰ নাম আছিল সুধাংশু বিমল ঘোষ আৰু মাতৃ বেলাৰাণী ঘোষ৷ পিতৃ চেঁচা টি ষ্টেটত কৰ্মৰত আছিল৷ মাতৃ আৰু বায়েক ঝৰ্ণা ঘোষ সুগায়িকা হোৱাৰ বাবে ডলীয়ে সৰুৰে পৰা ঘৰত সাংগীতিক পৰিৱেশ পাইছিল আৰু সৰুৰে পৰা ৰাজহুৱা অনুষ্ঠানত গীত গোৱাৰ সুযোগ পাইছিল৷ তেওঁ কলিকতাৰ চাহ কোম্পানীৰ বিষয়া অশোক সাধ্যাৰ সতে ১৯৮২ চনত বিবাহপাশত আবদ্ধ হয়৷ডিব্ৰুগড়ৰ কানৈ কলেজত পঢ়া ডলীৰ নিজৰ ভাষাত “গান যিমান ভাল পাওঁ আৰু একোৱেই ভাল নাপাওঁ৷ গান মানেই জীৱন’’৷

সংগীত যাত্ৰা

সৰুৰে পৰাই ৰাজহুৱা অনুষ্ঠানত গীত পৰিৱেশন কৰা ডলী ঘোষৰ সম্ভাৱনীয়তা দেখি অভিনেতা প্ৰশান্ত বৰদলৈৰ পিতৃ দেৱ বৰদলৈয়ে অধিক উৎসাহিত কৰিছিল৷ তাৰফলত ডলীয়ে সঙ্গীতজ্ঞ প্ৰহ্লাদ দাসৰ ওচৰত সংগীতৰ আনুষ্ঠানিক শিক্ষা আৰম্ভ কৰে৷ গুৱাহাটীত অনুষ্ঠিত হোৱা এখন “মিউজিক কনফাৰেন্স’’লৈ গুৰু প্ৰহ্লাদ দাসে আনি তাত হোৱা সংগীত প্ৰতিযোগিতাত অংশ লোৱায়৷ বিভিন্ন শিতানৰ এই প্ৰতিযোগিতালানিত অংশ লৈ ডলী ঘোষে মুঠ ১১টা শিতানত প্ৰত্যেকতে প্ৰথম পুৰস্কাৰ পাই শ্ৰেষ্ঠা গায়িকাৰ সন্মান লাভ কৰে৷ সেই কনফাৰেন্সত উপস্থিত থকা তফজ্জুল আলি, মুকুল বৰুৱা আদিৰ দৃষ্টি ডলী ঘোষৰ ওপৰত পৰে আৰু তেওঁলোকে ডলীক গুৱাহাটী অনাতাঁৰ কেন্দ্ৰৰ পৰীক্ষা দিবলৈ কয়৷ ডলীয়ে অনাতাঁৰ কেন্দ্ৰৰ পৰীক্ষা দিছিল আৰু তেওঁ উত্তীৰ্ণ হৈ অনাতাঁৰ কেন্দ্ৰৰ নিয়মীয়া গায়িকা হৈছিল৷ পৰৱৰ্তীকালত ডলী সংগীতৰ উচ্চ শিক্ষাৰ বাবে কলিকতালৈ গৈছিল আৰু তাত তেওঁ চাকিৰুদ্দিন খান, কেষ্ট বেনাৰ্জী, সুধীন দাসগুপ্ত আদি সঙ্গীতজ্ঞৰ ওচৰত তালিম লৈছিল৷ ভূপেন হাজৰিকাই পিছত “বিহুৰে উৰু নিশা’’ শীৰ্ষক আন এটা গীত লিখি ডলীৰ কণ্ঠেৰে গোৱাইছিল৷

কলিকতাত থকাকালত ডলী ঘোষে কেইবাখনো বাংলা কথাছবি আৰু ধাৰাবাহিকত গীত পৰিৱেশন কৰিছিল৷ অসমীয়া কথাছবি “শ্ৰীমতী মহিমাময়ী’’, “বনানী’’ত ডলীয়ে কণ্ঠদান কৰিছে৷ বিবাহৰ পিছত স্বামীৰ সৈতে কৰ্মসূত্ৰে পুনৰ অসমলৈ অহা ডলী অসমৰ সংগীত জগতৰ লগত পুনৰ জড়িত হৈ পৰিছিল৷ তেওঁ কেইবাবাৰো বিদেশৰ মঞ্চত গীত পৰিৱেশন কৰিছে৷

তথ্য সূত্ৰ

শ্ৰেণী:ভাৰতীয় মহিলা কণ্ঠশিল্পী
শ্ৰেণী:অসমীয়া চলচ্চিত্ৰৰ নেপথ্য কণ্ঠশিল্পী
শ্ৰেণী:বঙালী চলচ্চিত্ৰৰ নেপথ্য কণ্ঠশিল্পী
শ্ৰেণী:বঙালী ব্যক্তি
ৰেণ্ডি ব্ৰেন

ৰেণ্ডি ব্ৰেন ( ইংৰাজী : Randi Brænne; ২৬ মে' ১৯১১ – ১ জুন ২০০৪) আছিল এগৰাকী নৰৱেৰ অভিনেত্ৰী।

জীৱনী

ব্ৰেনৰ জন্ম হৈছিল নৰৱেৰ ক্ৰিষ্টিয়ানিয়া (বৰ্তমান অছলো)ত। ছিগমাণ্ড ব্ৰেন আৰু বডিল উইঞ্জৰ কন্যা আৰু অভিনেত্ৰী আৰু লেখিকা বেৰিট ব্ৰেন (১৯১৮–১৯৭৬)ৰ ভগ্নী। ৰেণ্ডী ব্ৰেনৰ বিবাহ হৈছিল দুজন অভিনয় সহকৰ্মীৰ সৈতে; ফ্ৰিথজফ ফেয়াৰ্নলি (১৮৯৬–১৯৭১) আৰু ফ্ৰেংক ৰবাৰ্ট (১৯১৮–২০০৭)।

১৯৩৪ চনত ডেট নাই টিটাৰত মঞ্চত তেওঁৰ অভিষেক ঘটে। ১৯৭১ চনৰ পৰা ১৯৮২ চনত অৱসৰ লোৱালৈকে তেওঁ স্থায়ীভাৱে ৰিস্কটেট্ৰেটত নিয়োজিত হয়।

তেওঁৰ কেইবাটাও চলচ্চিত্ৰৰ চৰিত্ৰ আছিল। তেওঁৰ আটাইতকৈ পৰিচিত চলচ্চিত্ৰ অভিনয়ৰ ভিতৰত আছিল Du har lovet mig en kone! (১৯৩৫), Vi som går kjøkkenveien (১৯৩৩), আৰু Fantegutten (১৯৩২)।

ফিল্মোগ্ৰাফী

১৯৩২ : Fantegutten
১৯৩৩ : Vi som går kjøkkenveien
১৯৩৪ : Synnöve Solbakken
১৯৩৫ : Du har lovet mig en kone!
১৯৩৬ : Gylne ungdom
১৯৫৯ : Unga syndare
১৯৬১ : Bussen
১৯৬১ : Et øye på hver finger
১৯৯৬ : Gåten Knut Hamsun (TV)

বাহ্যিক সংযোগ

তথ্যসূত্ৰ

শ্ৰেণী:অভিনেত্ৰী
শ্ৰেণী:নৰৱে'ৰ অভিনেত্ৰী